Ahojte moji zlatí, ako sa mi máte? Už by ste aj šli do školy?

Dúfam, že si plníte svoje povinnosti a posielate úlohy jednotlivým učiteľom...

Ja osobne som vám už zadala niečo málo z PVY a bohužiaľ doteraz nemám odpovede od:

Miško Amrich, Miško Medveď, Viky Plevjaková, Martin Ruckschloss, Norbert Tóth, Evka Majerová – čo je s vami????

Môže byť, že som si niekoho zabudla poznačiť, tak mi napíšte. A ak aj viete o niekom, koho som tu spomenula, že nemá prístup k internetu, tak dajte vedieť...

Ale bohužiaľ, predmety sa známkujú a ak nenájdete spôsob, ako si úlohy urobiť, tak sa uvidíme v auguste...A to dúfam, nechcete.

Napíšem vám novú tému. Vašou úlohou bude urobiť si poznámky a vypracovať otázky, ktoré budú na konci a ja v texte. Odfotiť a poslať na moju mailovú adresu: salexandra25@gmail.com

**POTRAVINOVÁ INTOLERANCIA A ALERGIA**

**ALERGIA** – spôsobuje ju látka bielkovinovej povahy. Ide o neprimeranú reakciu na túto látku, reakcia nastupuje rýchlo postretnutí s alergénom – do niekoľkých hodín. Postihuje kožu ( vyrážky ), dýchacie cesty ( opuch ), tráviaci trakt. V najhorších prípadoch srdcovo-cievny systém až anafylaktický šok (život ohrozujúci stav, vyžaduje okamžitý zásah záchranky).

Príkladom je alergia na bielkovinu kravského mlieka.....

Alergiu rieši alergológ. Alergiami trpí až 40% populácie a percento pribúda, je dedičná

Taký smutný príklad z Kanady. Mladé dievča malo veľmi silnú alergiu na arašidy. Dokonca až takú silnú, že dostala pusu od frajera, ktorý jedol arašidy a jej telo zareagovalo tak, že už jej nedokázali pomôcť a zomrela ☹

Aj výrobcovia potravín musia myslieť na ľudí, ktorí trpia rôznymi alergiami na potraviny a chrániť ich tým, že na obale udávajú všetky alergény, ktoré daná potravina obsahuje. To isté je aj v reštauráciách, musia v jedálnom lístku uvádzať, aké alergény jedlo obsahuje. ( a tu je úloha pre vás – nájdite na internete zoznam alergénov a napíšte ho – ručne )

**INTOLERANCIA** – znamená nedostatok niektorého enzýmu, napr. enzýmu laktáza pri laktózovej intolerancii

Nemá kožné ani respiračné prejavy

Pomalšie nastupujú príznaky a nebývajú život ohrozujúce, prejavy sa týkajú tráviacej sústavy (hnačky alebo zápchy, bolesti brucha a pod.)

Rieši gastroeterológ

Najznámejšie – gluténová intolerancia – na lepok, ktorý sa nachádza v múke ( v obchodoch pre nich potraviny s označením gluten free ) choroba sa nazýva celiakia

Pre ľudí s laktózovou intoleranciou sú výrobky s označením laktóza free

A ešte 1 úloha pre vás. Napíšte mi váš jedálniček za posledné 3 dni. Vyznačte mi v ňom potraviny, o ktorých si myslíte, že sú zdravé, alebo naopak nezdravé. Myslíte si, že sa stravujete zdravo? A je to vôbec dôležité sa stravovať zdravo? Ako je to vo vašej rodine?